ผู้ถือหุ้น AJA ไฟเขียวเพิ่มทุน – ออกหุ้นกู้แปลงสภาพ
AJA ประชุมสามัญผู้ถือหุ้นประจำปี 2565 โดยผู้ถือหุ้น พร้อมใจโหวตผ่านทุกวาระ ทั้งในส่วนของการเพิ่มทุน เพื่อรองรับการออกหุ้นกู้แปลงสภาพ
AJA ประชุมสามัญผู้ถือหุ้นประจำปี 2565 โดยผู้ถือหุ้น พร้อมใจโหวตผ่านทุกวาระ ทั้งในส่วนของการเพิ่มทุน เพื่อรองรับการออกหุ้นกู้แปลงสภาพ
5 พ.ค. 2565

ม.ร.ว.จิราคม กิติยากร ประธานกรรมการ, นายพิชัย ปัญจสังข์ ประธานเจ้าหน้าที่บริหาร, นางปรางค์ทิพย์ จันทร์วิสิฐศักดิ์ ประธานเจ้าหน้าที่บริหารสายงานการเงิน พร้อมด้วยคณะกรรมการ และผู้บริหาร ของบริษัท เอเจ แอดวานซ์ เทคโนโลยี จำกัด (มหาชน) หรือ AJA ถ่ายภาพร่วมกัน ภายหลังการประชุมสามัญผู้ถือหุ้นประจำปี 2565 โดยผู้ถือหุ้นมีมติเห็นชอบให้ผ่านทุกวาระ และกิจกรรมดังกล่าวจัดขึ้น ณ ห้องประชุมสำนักงานใหญ่ของบริษัท
โดยผู้ถือหุ้นมีมติอนุมัติการออกและเสนอขายหุ้นกู้แปลงสภาพ โดยมีมูลค่ารวมไม่เกิน 300,000,000 บาท ให้แก่ผู้ลงทุนโดยเฉพาะเจาะจง ได้แก่ Advance Opportunities Fund และ/หรือ Advance Opportunities
รวมถึงมีมติอนุมัติการเพิ่มทุนจดทะเบียนของบริษัท จำนวน 93,655,430.90 บาท จากทุนจดทะเบียนเดิม จำนวน 674,319,102.60 บาท เป็นทุนจดทะเบียนจำนวน 767,974,533.50 บาท โดยการออกหุ้นสามัญเพิ่มทุนจำนวนไม่เกิน 936,554,309 หุ้น มูลค่าที่ตราไว้หุ้นละ 0.10 บาท
พร้อมกันนี้มีมติอนุมัติการจัดสรรหุ้นสามัญเพิ่มทุน จำนวนไม่เกิน 936,554,309 หุ้น มูลค่าที่ตราไว้หุ้นละ 0.10 บาท เพื่อรองรับการใช้สิทธิแปลงสภาพของหุ้นกู้แปลงสภาพที่ออกและเสนอขายให้กับ AO Fund และ AO Fund 1